**Príloha č. 1 Úspechy žiakov v šk. r. 2017/18**

Milí žiaci, vážení rodičia,

máme za sebou ďalší školský rok, ktorý môžeme zhodnotiť ako veľmi plodný a úspešný. Chcela by som sa s Vami podeliť o úspechy, ktoré sme v tomto roku dosiahli. Našu školu v školskom roku 2017/18 navštevovalo 17 žiakov, z toho 8 dievčat, 9 chlapcov. Naša koncoročné hodnotenie na vysvedčeniach je nasledovné: priemer všetkých známok na škole je 1,25, v porovnaní s minulým rokom na tej istej úrovni. 10 žiakov školy má samé jednotky a len jeden integrovaný žiak školy má trojky.

Výsledky koncoročného testovania sú nasledovné:

|  |  |  |  |  |  |  |
| --- | --- | --- | --- | --- | --- | --- |
| Ročník/ predmety | Slov. j. | Mat. | Prír. | Vlast. | Angl. j. | Za triedu |
| 1.roč. | 86% | 84% | 95% | - | - | 88% |
| 2.roč. | 86% | 94% | 92% | - | - | 91% |
| 3.roč. | 90% | 90% | 90% | 88% | 80% | 88% |
| 4.roč. | 89% | 79% | 93% | 88% | 84% | 87% |
| Za školu | 88% | 87% | 93% | 88% | 82% | 89% |

V porovnaní s minulým rokom sme dosiahli takmer rovnaké percento, ako minulý rok 88 %. teraz o 1% lepšie.

Vymeškali sme počas roku 1102 hodín, čo je priemerne na žiaka 64,82 hod. Hodnotíme to ako neuspokojivé. Žiaci veľmi vymeškávajú zo školy z rodinných dôvodov.

**Testovanie v 5. ročníku** u žiakov, ktorí od nás odišli sa skončilo priemernými výsledkami 63 % , čo je o percento lepšie ako je celoslovenský priemer. Celoslovenský priemer je 62%.To pre nás znamená, že sa zaradzujeme medzi 40% úspešných škôl na Slovensku. Stále je to dobrý výsledok, budeme na tom pracovať, aby sa to zlepšilo. Po iné roky boli výsledky podstatne lepšie.

Okrem dobrého prospechu žiakov sa môžeme pochváliť aj dobrými výsledkami a úspechmi našich žiakov v rôznych medzinárodných a celoslovenských súťažiach.

Medzinárodnej informatickej súťaže **ibobor** sa zúčastnilo 9 žiakov školy 2.,3. a 4. ročníka, z toho 2 žiaci dosiahli výborný výsledok – umiestnili sa v prvých 15 % najúspešnejších žiakov na Slovensku – **Juraj Jakubčík a Laura Šottníková .**

Celoročnej celoslovenskej matematickej súťaže **Maksík**, v ktorej žiaci spolupracovali aj so svojimi rodičmi sa zúčastnilo 6 žiakov 2.,3.a 4. ročníka. Traja žiaci získali titul najmúdrejší Maksáčik – **Janka Marčišová, Lukáš Šoška, Tomáš Šoška**. Ostatní zúčastnení získali titul Múdry Maksáčik.

Medzinárodnej súťaže Všetkovedko – súťaže o všeobecnom prehľade detí v rôznych oblastiach – sa zúčastnilo 6 žiakov školy. Titul **Všetkovedko** získal jeden súťažiaci **– Juraj Jakubčík, a všetkovedkov učeň - výborné výsledky mali :Tomáš Šoška, Vanesska Skupeňová,**

Medzinárodnej matematickej súťaže **Matematický klokan** sa zúčastnilo 7 žiakov od 1. do 4. ročníka. Úspešným riešiteľom bol: **Lukáš Šoška sa umiestnil v prvých 18% žiakov na Slovensku.** Dobré výsledky tiež dosiahol **Matúš Blaho zo 4. roč. a prváčka Natália Černeková.**

**Do obvodného kola** súťaže **Slovenský Slávik** a **Hviezdoslavov Kubín** sme v tomto roku neposielali žiadneho žiaka, nakoľko v tomto období bolo chrípkové obdobie a práve naši šikovní speváci a recitátori chýbali. Avšak v školskom kole sa umiestnili nasledovne:

**Slávik Slovenska** – **1.m. Janka Marčišová 2. m. Laura Šottníková 3.m. Natália Černeková.**

**Hviezdoslavov Kubín** –poézia **– 1.m. Roman Jaroš, 2.m. Vanessa Skupeňová, 3.m. Laura Šottníková**

Uskutočnili sme školský anglický maratón, kde svoju aktivitu prejavili:**v 4. roč. 1. m. Tomáš Šoška, 2.m. Lukáš Šoška, 3. m. Roman Jaroš. V 3. roč. 1.m. Nicolas Masný, 2.m. Vanesska Skupeňová.**

Počas celého roku si žiaci aktívne môžu testovať svoje vedomosti v programe ALF cez našu internetovú stránku školy – tu sa najlepšie darilo počas celého roku: **Lukáš Šoška 1.m., Vanesska Skupeňová 2.m., Tomáš Šoška a Matúš Blaho 3.m.**

V tomto školskom roku po prvýkrát sme sa zapojili do zberu hliníka **Alino –** vyzbierali sme za ZŠ 30 kg hliníka čo je priemerne 1,9 kg na žiaka, čím sme prispeli k ochrane našej zeme. nerobíme to pre odmeny, ale pre to, aby sa nám v budúcnosti dobre žilo.

Na úrovni školy sme uskutočnili celoročnú súťaž **Čitateľský maratón**, ktorý svedčí o tom , že naše deti majú rady knihy a neustále čítajú. Najlepšou čitateľkou bola **Vanesska Skupeňová** prečítala za rok 134 príbehov. Na druhom mieste **Nicolas Masný** - prečítal 112 príbehov, na treťom mieste **Tomáš Šoška** – prečítal 70 príbehov a na štvrtom mieste. Celá škola prečítala 687 príbehov, čo je priemerne  **43 príbehov na jedného žiaka**. Pri porovnaní s minulým rokom je to však 3-krát menej. Minulý rok sme prečítali niečo vyše 2000 príbehov, tí najlepší prečítali okolo 800 a 600 príbehov. Preto sme trochu smutní, lebo doteraz nám čítanie vždy stúpalo, ale tento rok sme veľmi klesli.

Uskutočňujeme samozrejme aj nasledovné **športové súťaže**: súťaž na kolobežkách, súťaž na korčuliach, súťaž na bicykloch. Vyvrcholením športu je **školská atletická športová olympiáda.**